PATVIRTINTA

Šiaulių „Santarvės“ gimnazijos direktoriaus 2017 m. rugpjūčio 28 d.

įsakymu Nr. V-127(1.4)

**ŠIAULIŲ „SANTARVĖS“ GIMNAZIJOS MOKYTOJO**

**PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Šiaulių „Santarvės“ gimnazijos (toliau – gimnazija) mokytojo padėjėjas yra darbuotojas, dirbantis pagal darbo sutartį. Gimnazijos mokytojo padėjėjo pareigybė priskiriama kvalifikuotų darbuotojų pareigybių grupei.
2. Pareigybė priskiriama ne žemesniam kaip C lygiui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turi turėti ne mažesnį kaip vidurinį išsilavinimą ir (ar) įgytą profesinę kvalifikaciją.
   2. gebėti bendrauti su mokiniais, turėti žinių apie jų sutrikimų specifiką;
   3. gebėti dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;
   4. gebėti bendradarbiauti ir dirbti komandoje su mokytoju, specialiuoju pedagogu, logopedu, psichologu, socialiniu pedagogu ir mokinio tėvais (globėjais, rūpintojais);
   5. mokėti naudotis informacinėmis technologijomis;
   6. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ reikalavimus ir rusų kalbą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Mokytojo padėjėjas vykdo šias funkcijas:
   1. dirba su mokiniu visą pamoką, pertraukų metu, mokinio pasirinktoje popamokinėje veikloje, papildomo ugdymo užsiėmimuose, per klasės valandėles, klasės auklėtojo, kitų pedagogų organizuojamuose renginiuose ir švenčių metu.
   2. padeda orientuotis ir judėti aplinkoje, susijusioje su ugdymu(si), gimnazijoje ir už jos ribų ugdomosios veiklos, pamokų, pertraukų, popamokinės veiklos, papildomo ugdymo, renginių ir išvykų metu;
   3. padeda apsitarnauti, pavalgyti, pasirūpinti asmens higiena;
   4. padeda įsitraukti į ugdomąją veiklą ir pagal galimybes joje dalyvauti:
   5. paaiškina mokytojo skirtas užduotis ir talkina jas atliekant;
   6. padeda perskirstyti ar perskaito tekstus, skirtus mokymuisi;
   7. padeda užrašyti ar užrašo mokymo medžiagą;
   8. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;
   9. padeda atlikti kitą su ugdymu(si), savitarna, savitvarka, maitimu(si) susijusią veiklą;
   10. padeda turinčiam (turintiems) ribotas mobilumo galimybes išlipti iš transporto priemonės atvykus į gimnaziją ir įlipti į transporto priemonę išvykstant iš gimnazijos, judėti po gimnaziją, pasiekti klasę, grupę, kitas patalpas.
   11. bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.
   12. padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

1. Mokytojo padėjėjas turi teisę:
   1. gauti informaciją iš mokytojų, klasės auklėtojų, mokinių tėvų (globėjų, rūpintojų) apie mokinį pareigybės aprašyme nurodytų funkcijų vykdymui;
   2. į tinkamas darbo sąlygas, teisės aktų nustatytas socialines ir kitas garantijas;
   3. reikalauti, kad būtų sudarytos saugios darbo sąlygos;
   4. neatlikti darbų, kurie prieštarauja darbų saugos, priešgaisrinės saugos, elektrosaugos ir higienos reikalavimams, apie tai informuojant ūkio dalies vedėją;
   5. dalyvauti posėdžiuose, diskusijose, kai kalbama apie mokinių problemas;
   6. dalyvauti kvalifikacijos tobulinimo kursuose, renginiuose;
   7. teikti siūlymus klausimais, susijusiais su pareigų vykdymu.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

1. Mokytojo padėjėjas tiesiogiai pavaldus gimnazijos direktoriui.
2. Mokytojo padėjėjas atsako už:
   1. netinkamą šiai pareigybei priskirtų funkcijų vykdymą pagal Lietuvos Respublikos įstatymus ir kitus teisės aktus;
   2. saugos darbe, priešgaisrinės saugos, elektrosaugos, sanitarijos ir higienos reikalavimų vykdymą;
   3. kokybišką savo funkcijų vykdymą bei mokinio, mokinių grupės, kuriems teikia pagalbą, saugumą;
   4. dėl jo kaltės padarytą materialinę žalą.